ปศุสัตว์เพชรบุรี ติดตามดูแลควบคุมโรคลัมปี สกิน อย่างต่อเนื่อง
สำนักงานปศุสัตว์จังหวัดเพชรบุรี โดยเจ้าหน้าที่สำนักงานปศุสัตว์อำเภอบ้านแหลม ลงพื้นที่เพื่อตรวจเยี่ยมเกษตรกรผู้เลี้ยงสัตว์ที่ได้รับผลกระทบจากโรคลัมปี สกิน ติดตามอาการสัตว์ป่วย  พร้อมให้คำแนะนำในการป้องกันโรคลัมปี สกิน และวิธีป้องกันกำจัดแมลงที่เป็นพาหะของโรค ในพื้นที่อำเภอบ้านแหลม จังหวัดเพชรบุรี เกษตรกรจำนวน 3 ราย ประกอบด้วย บ้านเลขที่ 48 หมู่ 2  ตำบลบางแก้ว โค 9 ตัว บ้านเลขที่ 5/1 หมู่ 2 ตำบลบางแก้ว โค 11 ตัว และบ้านเลขที่ 103  หมู่ 8 ตำบลบางแก้ว โค 31 ตัว รวมโคทั้งหมด 51 ตัว โคทุกตัวได้หายป่วยแล้ว สถานการณ์โรคลัมปี สกิน จังหวัดเพชรบุรี วันที่ 7 สิงหาคม 2564 พบโคป่วยใน 8 อำเภอ 81 ตำบล 337  หมู่บ้าน 75 อปท.จำนวนเกษตรกร 985 ราย โคเนื้อป่วย 4,917 ตัว โคนมป่วย 225 ตัว  รวม 5,142 ตัว อัตราป่วย (attack rate 17.89%) ตาย 513 ตัว (1.79%)